הגל (גוסטב קורבה)

[ממוזער|300x300 פיקסלים|גרסת המוזיאון לאמנויות יפות ב[ליון.]]
**הגל** (בצרפתית: **La Vague**; באנגלית: **The Wave**) הוא נושא של סדרת ציורי שמן על בד מאת הצייר הצרפתי גוסטב קורבה. ציורים אלה נוצרו במהלך שנות השישים של המאה ה־19 ומתארים גלים סוערים ונופי ים דרמטיים. קורבה צייר את הנושא פעמים רבות, בעיקר בעקבות שהותו בחופי נורמנדי, אזור שנודע בצוקי הגיר שלו, באור המשתנה ובמזג האוויר הסוער. במהלך תקופה זו יצר האמן סדרה של ציורים המתמקדים בכוחו של הים ובמראה הסערה.

ציורי הגלים נוצרו בעיקר בין השנים 1865–1870. כבר בתקופתו של קורבה עוררו היצירות עניין רב בקרב בני זמנו. מעבר לתיאור הנוף הימי, יוחסה לציורים גם משמעות סמלית: הטבע המשתחרר מכוחותיו נתפס כמטפורה למאבק החיים, והגל עצמו סימל עבור האמן הן אלימות והרס והן יצירה והתחדשות.

### הגרסה ממוזיאון האמנויות היפות של ליון
גרסה של הציור **הגל** משנת 1870 נמצאת במוזיאון האמנויות היפות של ליון. ציור זה מציג גל מתנפץ המתקרב אל החוף תחת שמים קודרים. הקומפוזיציה נועזת ומצומצמת לפרט אחד מרכזי בלבד. הגל עצמו, ללא דמויות אנושיות וללא תיאור מפורט של קו החוף. קורבה הניח את הצבע בשכבות עבות באמצעות מכחול ולעיתים גם בעזרת סכין פלטה, וכך יצר תחושה מוחשית של תנועה ואנרגיה. צבעי הים מתוארים במגוון רחב של גוונים ירוקים, ואילו השמים מצוירים בגוונים מאופקים יותר. האופק מפריד בחדות בין הים לשמים ומעצים את הדרמה של הסצנה. ציור זה משתייך לסדרת ציורי הגלים שקורבה החל ליצור בשנת 1869 בעקבות שהותו בעיירת החוף אטרטה שבנורמנדי.

### הגרסה ממוזיאון האמנות המודרנית אנדרה מלרו, לה האבר
גרסה נוספת של הציור נמצאת במוזיאון האמנות המודרנית אנדרה מלרו בלה האבר. קורבה הרבה לשהות לאורך חופי התעלה האנגלית במהלך שנות ה־60 של המאה ה־19, ובמיוחד בשנת 1869 באטרטה, שם צייר סדרה של ציורי ים סוער ובהם גלים, מערבולות מים וסערות. בציורים אלה ביקש להתרחק מן המסורת של ציורי ים ציוריים שכללו ספינות, סצנות דיג או תיאורי היסטוריה ימית, ובמקום זאת התמקד בתנועה הישירה והעוצמתית של הים עצמו. בציור זה מופיע גל גדול הנראה כאילו קפא באמצע תנועתו, והקומפוזיציה מדגישה את כוחו ואת האנרגיה של הטבע. הצבע הונח לעיתים בעזרת סכין מטבח, דבר המעצים את תחושת החומריות של הצבע ואת עוצמת הגל.

### הגרסה מהגלריה הלאומית של סקוטלנד
גרסה נוספת של *הגל* נמצאת בגלריה הלאומית של סקוטלנד באדינבורו. גם כאן מתואר גל המתנפץ אל החוף תחת שמים סוערים. אף שהבד קטן יחסית במידותיו, הצליח קורבה ליצור תחושה של מרחב ימי רחב ושל שמים כבדים מעל פני הים. הצבע הונח במשיחות מכחול עבות ולעיתים גם בעזרת סכין פלטה, התואמות את תנועתו העזה של הגל. מוטיב הגל הבודד שצולם מקרוב עשוי להיות מושפע גם מהדפסים יפניים צבעוניים שהיו נפוצים בפריז בשנות השישים של המאה ה־19 והשפיעו על אמני האוונגרד של התקופה.

### הגל, הגלריה הלאומית של ויקטוריה, מלבורן
גרסה נוספת של הציור נוצרה סביב שנת 1872. ציור זה הוא שמן על בד וממדיו 54.2 × 73.1 ס״מ. היצירה מתארת גל מוקצף הנמצא בשיא התרוממותו מתחת לשמים קודרים ומאיימים המלאים בעננים כבדים. ציורי הגלים של קורבה משקפים את התעניינותו בעוצמה הנוזלית והתוקפנית של האוקיינוס.

לפי אחת ההשערות, גרסה זו של הציור צוירה מן הזיכרון כאשר קורבה היה במעצר בעקבות חלקו בהרס עמוד ונדום בתקופת הקומונה של פריז. בשנת 1882 פירש מבקר האמנות ז'ול קסטניארי את הגלים המתוארים בציור כחזון סמלי של חירות פוליטית מתקרבת, וטען כי "הדמוקרטיה עולה כמו גל מתרומם". היצירה הגיעה לאוסף הגלריה הלאומית של ויקטוריה בשנת 1924 במסגרת קרן פליטון. קודם לכן הייתה בבעלותו של האספן תיאודור דורה בפריז, ולאחר מכן עברה דרך סוחר האמנות דייוויד קרואל תומפסון בלונדון והוצגה בשנת 1923 בגלריית טייט.

### הגל (סביבות 1869), מוזיאון ברוקלין, ניו יורק
250px|ממוזער|שמאל|"הגל", מוזיאון האמנות המודרנית אנדרה מלרו
גרסה אחת של הציור, המתוארכת לסביבות שנת 1869, היא שמן על בד. ציור זה הוא אחד מתוך מספר יצירות שבהן התמקד קורבה בגלים מתרוממים שצוירו בנורמנדי. היצירות עוררו תגובות חריפות בקרב מבקרים בני התקופה, אשר ראו בנושא ובטכניקה שלהן גישה רדיקלית. חלק מן המבקרים טענו כי הגלים בציוריו של קורבה נראים מוצקים מדי, משום שהצבע הונח על הבד במשיחות עבות באמצעות סכין צבע.

הציירפול סזאן, שהעריץ את קורבה, העיר כי האמן "מורח צבע כפי שטייח מורח טיח". גם הקריקטוריסטים בני התקופה לעגו לשיטת העבודה הזו. הסופר גי דה מופסן תיאר כיצד ראה את קורבה עובד בסטודיו שלו באטרטה בשנת 1869, כאשר האמן הניח צבע לבן על הבד בעזרת סכין והתבונן מדי פעם בסערה שמחוץ לחלון לפני שחזר לעבודתו. הציור הוא שמן על בד וממדיו כ־65.4 × 88.7 ס״מ. היצירה נמצאת באוסף מוזיאון ברוקלין בניו יורק, והיא ניתנה למוזיאון כמתנה מאת מיסיס הוראס או. האוומאייר.

### גל (1869–1870), מוזיאון שטדל, פרנקפורט

גרסה נוספת של הציור נוצרה בין השנים 1869–1870. ציור זה הוא שמן על בד וממדיו 65.6 × 92.4 ס״מ. הקומפוזיציה מציגה גל גדול המתגלגל לעבר הצופה ומדגישה את עוצמתו של הים הסוער ואת התנועה הדרמטית של המים. היצירה נרכשה בשנת 1908 והיא נמצאת בבעלות אגודת מוזיאון שטדל.

### הגרסה ממוזיאון האמנות המודרנית אנדרה מלרו, לה האבר

קורבה שהה פעמים רבות לאורך חופי התעלה האנגלית, ובמיוחד בשנת 1869 באטרטה. שם צייר סדרה של ציורי ים סוער ובהם גלים, מערבולות וסערות. בציור זה מופיע גל גדול הנראה כאילו קפא באמצע תנועתו. הצבע הונח לעיתים באמצעות סכין מטבח, מה שמעצים את תחושת החומריות של הצבע ואת עוצמת הגל.

## יצירות מתועדות
הציורים הראשונים, שנשאו שמות משתנים כגון גלים, ים סוער או הגל, מציגים בחזית התמונה סירה אחת או כמה סירות המונחות על החוף. ציורים אחדים קטנים יותר, שכותרתם "הגל", מבטלים בהדרגה כל זיקה אנושית ומתמקדים בצמד ים–שמים, עד שכמעט נעלם בהם קו החוף, ורק כמה סלעים מבצבצים בו בקושי.

## גלריית יצירות

## הערות שוליים

קטגוריה:מים באמנות
קטגוריה:גוסטב קורבה
קטגוריה:ציורים ימיים
קטגוריה:ציורי שמן
קטגוריה:סדרות ציורים
קטגוריה:ציורים מהמאה ה-19